Sinhasana

Sinhasana (; ATSA: Siṃhāsana) atau Sikap Singa (Jawi: ) ialah sebuah asana dalam hathayoga dan yoga moden sebagai senaman.

Etimologi dan asal-usul

Nama ini berasal daripada perkataan Sanskrit siṃhā (सिंह), yang bermaksud "singa", dan āsana (आसन), yang bermaksud "postur" atau "duduk". Sikap ini juga pernah dinamakan Narasinhasana, seperti dalam Jogapradipika abad ke-19, daripada Sanskrit Narasinha (नरसिंह), jelmaan dewa Bisnu yang berupa separuh singa-separuh manusia. Postur ini diterangkan dalam Vimanarchanakalpa abad kesepuluh.

 Penerangan 

Pengamal melutut dengan punggung di atas lengkungan dalam kaki, meregangkan lengan ke hadapan dengan tangan terbuka sedikit terangkat dari lantai, dan membuat ekspresi muka dengan mulut dibuka luas dan lidah dikeluarkan menyerupai seekor singa. Guru yoga B. K. S. Iyengar menyatakan dalam bukunya Light on Yoga pada tahun 1966 bahawa ini adalah sikap tradisional; beliau menamakannya Sinhasana I.

 Variasi 

Sinhasana II Iyengar bermula dari posisi teratai (Padmasana). Pengamal kemudian berdiri di atas lutut dan menggerakkan badan ke hadapan sehingga bahagian depan badan menghadap lantai dan bahu berada betul-betul di atas tangan, dengan lengan lurus. Ekspresi muka adalah sama seperti sebelumnya.

Yoga Journal telah menerangkan varian "Sikap Singa" dengan kaki seperti dalam Muktasana dengan posisi muka dan tangan seperti dalam Sinhasana, mencadangkannya sebagai duduk yang sesuai untuk pranayama.

 Lihat juga 

 Senarai asana
 Virasana, satu lagi sikap melutut purba, tanpa isyarat muka

 Rujukan 

Pautan luar
 Halaman bergambar
 Arahan langkah demi langkah

Category:Asana duduk
Category:Asana meditasi
Category:Asana melutut
Category:Asana Hathayoga zaman pertengahan